Na temelju članka 31. Odluke o javnim priznanjima Virovitičko-podravske županije («Službeni glasnik» br. 3/03. i 8/09.) i članka 4. Pravilnika o dodjeli javnih priznanja Virovitičko-podravske županije («Službeni glasnik» br. 6/06.) Povjerenstvo za dodjelu javnih priznanja Virovitičko-podravske županije objavljuje

  **JAVNI POZIV**

 **za dodjelu javnih priznanja Virovitičko-podravske županije u 2022 godini**

**I**

 Objavljuje se Javni poziv za dodjelu javnih priznanja Virovitičko-podravske županije u 2022.godini, ustanovljenih Odlukom o javnim priznanjima Virovitičko-podravske županije («Službeni glasnik» br. 3/03.) kao:

1. Zlatna plaketa Virovitičko-podravske županije,
2. Zlatni grb Virovitičko-podravske županije,
3. Godišnja nagrada Virovitičko-podravske županije,
4. Povelja zahvalnosti Virovitičko-podravske županije.
5. Povelja humanosti Virovitičko-podravske županije.

 Izrazi koji se koriste u ovom Natječaju, a koji imaju rodno značenje, bez obzira na to koriste li se u muškom ili ženskom rodu, obuhvaćaju, na jednak način, muški i ženski rod.

**II**

**Zlatna plaketa** Virovitičko-podravske županije najviši je izraz priznanja Županije za promicanje vrijednosti, položaja i ugleda Županije koji se dodjeljuje istaknutim dužnosnicima, uglednim osobama te osobama koje svojim djelovanjem i radom iznimno doprinose razvitku Republike Hrvatske i općem napretku Županije kao i domaćim i stranim pravnim ili fizičkim osobama koje doprinose razvitku suradnje i odnosa Županije s međunarodnim organizacijama i institucijama, obnovi i razvitku određenih gospodarskih i društvenih djelatnosti ili na drugi način pridonose općem napretku Županije .

**III**

**Zlatni grb** Virovitičko-podravske županije nagrada je za životno djelo koja se dodjeljuje istaknutim pojedincima za njihov ukupni stvaralački rad u djelatnostima koje su od osobitog značenja za razvitak određenog područja djelatnosti odnosno za izuzetno ostvarenje koje je značajan doprinos razvitku određene djelatnosti i predstavlja trajno dobro od značaja za Županiju.

**IV**

**Godišnja nagrada** dodjeljuje se za izuzetne uspjehe u određenoj djelatnosti u godini koja prethodi raspisivanju ovog Javnog poziva može se dodijeliti pojedincima, pravnim osobama i grupama za zajednička ostvarenja, a koji žive i djeluju na području Županije i to za područje:

* gospodarstva,
* razvoj poljoprivreda na obiteljskim poljoprivrednim gospodarstvima,
* malog i srednjeg poduzetništva i obrtništva,
* znanosti i prosvjete,
* kulture, tehničke kulture, tjelesne kulture i športa,
* zdravstva i socijalne skrbi,
* ostale javne djelatnosti.

**V**

**Povelja zahvalnosti** javno je priznanje koje se dodjeljuje pravnim ili fizičkim osobama, međunarodnim organizacijama i institucijama za zapažene aktivnosti u promicanju ugleda Županije ,istaknutu humanitarnu djelatnost, te ostvarene rezultate u prigodi jubilarnih obljetnica ustanova i drugih institucija te za postignute rezultate u obrazovanju, kulturi, športu i drugim aktivnostima .

**Povelja humanosti** Virovitičko-podravske županije javno je priznanje koje se može dodijeliti pravnim ili fizičkim osobama koje su se svojim predanim i požrtvovanim djelovanjem samoprijegorom i brižnim odnosom osobito istakli :

- u poduzimanju djela kojima je uz vlastiti rizik i samopožrtvovanje od drugog otklonjena prijeteća pogibelj te drugih djela kojima se pridonosi zaštiti i spašavanju ljudskih života,

- u darovanju krvi kojim se omogućuje izlječenje bolesnih i povrijeđenih,

- u skrbi o bolesnima, tjelesno i duševno povrijeđenima i svima onima kojima je potrebita pomoć drugog čovjeka,

- u skrbi o djeci bez roditelja, napuštenoj i drugoj ugroženoj djeci,

- u organiziranju i pružanju humanitarne pomoći i drugim akcijama i aktivnostima pružanja ljudske pomoći,

- u drugim aktivnostima kojima se afirmira i potvrđuje humanost kao univerzalno civilizacijsko načelo.

**VI**

Godišnje se mogu dodijeliti po dvije Zlatne plakete, po jedan Zlatni grb te po jedna godišnja nagrada iz toč. IV za svako od pojedinog područja odnosno do dvije godišnje nagrade za područje ostalih javnih djelatnosti.

**VII**

Pisane prijedloge za dodjelu javnih priznanja podnose ovlašteni predlagači iz članka 4. stavak 2. Pravilnika o dodjeli javnih priznanja Virovitičko-podravske županije («Službeni glasnik» br. 6/06.).

**VIII**

Prijedlozi se dostavljaju Povjerenstvu na adresu:

 **POVJERENSTVO ZA DODJELU JAVNIH PRIZNANJA**

 **33000 VIROVITICA**

 **Trg Ljudevita Patačića 1**

 **sa naznakom «prijedlog za dodjelu javnih priznanja»**

Rok za dostavu prijedloga je 15 dana od dana objave ovog Javnog poziva.

 **IX**

Prijedlozi moraju sadržavati :

* za pojedince : životopis sa opisom tijeka njegova rada i ostvarenih rezultata u pojedinom područja rada i djelovanja,
* za pravne osobe: osnovne podatke o ustrojstvu u djelatnostima koja obavlja i prikaz rada i ostvarenih rezultata.

Prijedlogu se može priložiti odgovarajuća dokumentacija kao što su objavljeni radovi, analize, prikazi, kritike, pisani osvrti domaćeg i stranog tiska, natjecateljski radovi i sl.

 **X**

Sve dodatne obavijesti mogu s dobiti u Službi za pravne poslove i lokalnu samoupravu Virovitičko-podravske županije ili na tel. 033 638 104.

**KLASA: 061 – 01/22 – 01/01**

**URBROJ: 2189 – 04/1 – 22 – 1**

**Virovitica, 25. travnja 2022**

 **PREDSJEDNIK POVJERENSTVA**

 **Dinko Begović, dipl.inf.,v.r.**

|  |
| --- |
| **OBRAZAC ZA PODNOŠENJE PRIJEDLOGA ZA DODJELU** **JAVNIH PRIZNANJA VIROVITIČKO-PODRAVSKE ŽUPANIJE U 2022. GODINI** |

**JAVNO PRIZNANJE ZA KOJE SE PODNOSI PRIJEDLOG:**

(zaokružiti javno priznanje za koje se podnosi prijedlog)

**1.Zlatna plaketa** Virovitičko-podravske županije najviši je izraz priznanja Županije za promicanje vrijednosti, položaja i ugleda Županije koji se dodjeljuje istaknutim dužnosnicima, uglednim osobama te osobama koje svojim djelovanjem i radom iznimno doprinose razvitku Republike Hrvatske i općem napretku Županije kao i domaćim i stranim pravnim ili fizičkim osobama koje doprinose razvitku suradnje i odnosa Županije s međunarodnim organizacijama i institucijama, obnovi i razvitku određenih gospodarskih i društvenih djelatnosti ili na drugi način pridonose općem napretku Županije.

**2.Zlatni grb** Virovitičko-podravske županije nagrada je za životno djelo koja se dodjeljuje istaknutim pojedincima za njihov ukupni stvaralački rad u djelatnostima koje su od osobitog značenja za razvitak određenog područja djelatnosti odnosno za izuzetno ostvarenje koje je značajan doprinos razvitku određene djelatnosti i predstavlja trajno dobro od značaja za Županiju.

**3.Godišnja nagrada** dodjeljuje se za izuzetne uspjehe u određenoj djelatnosti u godini koja prethodi raspisivanju ovog Oglasa može se dodijeliti pojedincima, pravnim osobama i grupama za zajednička ostvarenja, a koji žive i djeluju na području Županije za područje gospodarstva,razvoj poljoprivreda na obiteljskim poljoprivrednim gospodarstvima,malog i srednjeg poduzetništva i obrtništva,znanosti i prosvjete,kulture, tehničke kulture, tjelesne kulture i športa,zdravstva i socijalne skrbi te ostale javne djelatnosti.

**4.Povelja zahvalnosti** javno je priznanje koje se dodjeljuje pravnim ili fizičkim osobama, međunarodnim organizacijama i institucijama za zapažene aktivnosti u promicanju ugleda Županije ,istaknutu humanitarnu djelatnost, te ostvarene rezultate u prigodi jubilarnih obljetnica ustanova i drugih institucija te za postignute rezultate u obrazovanju, kulturi, športu i drugim aktivnostima .

**5.Povelja humanosti** Virovitičko-podravske županije javno je priznanje koje se može dodijeliti pravnim ili fizičkim osobama koje su se svojim predanim i požrtvovanim djelovanjem samoprijegorom i brižnim odnosom osobito istakli :

- u poduzimanju djela kojima je uz vlastiti rizik i samopožrtvovanje od drugog otklonjena prijeteća pogibelj te drugih djela kojima se pridonosi zaštiti i spašavanju ljudskih života,

- u darovanju krvi kojim se omogućuje izlječenje bolesnih i povrijeđenih,

- u skrbi o bolesnima, tjelesno i duševno povrijeđenima i svima onima kojima je potrebita pomoć drugog čovjeka,

- u skrbi o djeci bez roditelja, napuštenoj i drugoj ugroženoj djeci,

- u organiziranju i pružanju humanitarne pomoći i drugim akcijama i aktivnostima pružanja ljudske pomoći,

- u drugim aktivnostima kojima se afirmira i potvrđuje humanost kao univerzalno civilizacijsko načelo.

**PODACI O PREDLAGATELJU**

|  |  |
| --- | --- |
| IME I PREZIME FIZIČKE OSOBE ILI NAZIV PRAVNE OSOBE |  |
| ADRESA PREBIVALIŠTA FIZIČKE OSOBE ILI SJEDIŠTA PRAVNE OSOBE |  |
| OVLAŠTENA OSOBA PRAVNE OSOBE |  |
| KONTAKT TELEFON |  |
| e-mail |  |

|  |
| --- |
| **OSNOVNI PODACI O KANDIDATU** |
| IME I PREZIME FIZIČKE OSOBE ILI NAZIVPRAVNE OSOBE |  |
| DATUM I GODINA ROĐENJA |  |
| ADRESA PREBIVALIŠTA ZA FIZIČKU OSOBE ILI SJEDIŠTA ZA PRAVNU OSOBU |  |
| NAPOMENA: ukoliko se radi o grupi osoba potrebno je navesti tražene podatke za sve fizičke osobe |
|  |
| **PODACI O KANDIDATU (ŽIVOTOPIS FIZIČKE OSOBE ILI OSNOVNI PODACI O PRAVNOJ OSOBI)** |
|  |
| **OBRAZLOŽENJE PRIJEDLOGA (POSTIGNUĆA I DOPRINOSI RADI KOJIH SE PREDLAŽE DODJELA JAVNOG PRIZNANJA)** |
|  |

**Napomene:**

**▪ Prijedlog mora biti potpisan, a ukoliko je predlagatelj pravna osoba prijedlog mora biti potpisan od strane ovlaštene osobe predlagatelja i ovjeren pečatom.**

* **Uz prijedlog se može dostaviti dokumentacija kojom se potvrđuju navodi iz prijedloga (radovi, natjecateljski rezultati, kritike i ocjene i sl.).**

**▪ Prijedlozi se dostavljaju na adresu Virovitičko-podravska županije, Trg Ljudevita Patačića 1 33000 Virovitica, s naznakom *"Za dodjelu javnih priznanja Virovitičko-podravska županije“.***

Mjesto i datum:\_\_\_\_\_\_\_\_\_\_\_\_\_\_\_\_\_

 Potpis i pečat

 \_\_\_\_\_\_\_\_\_\_\_\_\_\_\_\_\_\_\_\_